BM OKF Tájékoztató 2022. augusztus

|  |
| --- |
| Tájékoztató |
|  |
| **a felszín alatti vízkivételt biztosító vízilétesítmények, továbbá az öntözési célú vízhasználatok engedélyezésével kapcsolatos hatáskörökről** |

BM Országos Katasztrófavédelmi Főigazgatóság Budapest, 2022. augusztus

**I.**

**A felszín alatti vízkivételt biztosító vízilétesítmények (kutak) vízjogi engedélyezési eljárására vonatkozó hatósági hatáskörök megoszlása**

# A vízügyi és vízvédelmi hatósági jogkörrel rendelkező 12 katasztrófavédelmi igazgatóság hatáskörébe tartozó felszín alatti vízkivételt biztosító vízilétesítmények vízjogi engedélyezése

A vízügyi és vízvédelmi hatáskörrel rendelkező hatóságokhoz, azaz a fővárosi és megyei katasztrófavédelmi igazgatóságokhoz szükséges benyújtani - a 2) és 3) pontban részletezett kivételekkel -, valamennyi felszín alatti vízkivételt biztosító vízilétesítményre, így különösen a víziközművel történő ivóvízellátást, ipari vízigények kielégítését, fürdőzési célú vízigények kielégítését, állattartási és egyéb vízellátást szolgáló felszín alatti vízkivételt biztosító vízilétesítmények megvalósítására, üzemeltetésére, fennmaradására és megszüntetésére vonatkozó vízjogi engedély kiadása iránti kérelmet.

Természetes személyeknek lehetősége van postai úton is, de az elektronikus eljárásra kötelezett ügyfelek kizárólag a VIZEK rendszeren keresztül nyújthatják ([https://vizek.gov.hu](https://vizek.gov.hu/)

) be a kérelmet. Az elektronikus levélcímről (e-mail) érkező beadványok a vonatkozó jogszabályi rendelkezések értelmében nem felelnek meg az írásbeli kapcsolattartás követelményeinek.

Az engedély nélkül vagy engedélytől eltérően létesített vagy üzemeltetett felszín alatti vízkivételt biztosító vízilétesítmények vízjogi fennmaradási engedélyezési eljárás során mentesül a vízgazdálkodási bírság megfizetése alól az a létesítő vagy üzemeltető, aki az egyes törvényeknek a polgárok biztonságát erősítő módosításáról szóló 2020. évi XXXI. törvény (a továbbiakban: Vgtv.mód3.) hatálybalépését megelőzően engedély nélkül vagy engedélytől eltérően létesített vagy üzemeltet felszín alatti vízkivételt biztosító vízilétesítményt, ha a vízjogi fennmaradási engedélyezési eljárást **2023. december 31-ig** kérelmezi.”

Az engedélyezési eljárással kapcsolatos részletes szakmai tájékoztatók az alábbi linken érhetők el: [https://www.katasztrofavedelem.hu/284/vizugyi-es-vizvedelmi-hatosagi-](https://www.katasztrofavedelem.hu/284/vizugyi-es-vizvedelmi-hatosagi-szakterulet) [szakterulet](https://www.katasztrofavedelem.hu/284/vizugyi-es-vizvedelmi-hatosagi-szakterulet)

# A mezőgazdasági öntözési célú, felszín alatti vízkivételt biztosító vízilétesítmények vízjogi engedélyezése

2021. január 01-vel a mezőgazdasági öntözési célú, felszín alatti vízkivételt biztosító vízilétesítményekkel kapcsolatos vízügyi és vízvédelmi hatósági, szakhatósági hatáskört, országos illetékességgel a Nemzeti Földügyi Központ látja el.

Az ügyfelekre nézve ez azt jelenti, hogy a mezőgazdasági öntözési célt szolgáló kutakra vonatkozó kérelmet vagy bejelentést 2021. január 01. napját követően a Nemzeti Földügyi Központhoz kell benyújtani.

A felszín alatti vízkivételhez kapcsolódó további vízilétesítmények és vízimunkák (így különösen: az öntözőtelepek, tározók) engedélyezése továbbra is a vízügyi és vízvédelmi hatáskörrel rendelkező katasztrófavédelem igazgatóságok hatáskörébe tartozik.

*A Nemzeti Földügyi Központ elérhetőségei:*

Székhely: 1149 Budapest, Bosnyák tér 5.

Levélcím: 1590 Budapest, Pf. 195

Telefonszám: +36 1 467 6700 E-mail cím: [nfk@nfk.gov.hu](mailto:nfk@nfk.gov.hu)

Ügyfélszolgálat: [ugyfelszolgalat@nfk.gov.hu](mailto:ugyfelszolgalat@nfk.gov.hu)

# Az ún. lakossági kutak vízjogi engedélyezése

A települési önkormányzat jegyzőjének hatáskörébe tartozik és a jegyző fennmaradási engedélye szükséges

1. olyan kút létesítéséhez, üzemeltetéséhez, fennmaradásához és megszüntetéséhez, amely a következő feltételeket együttesen teljesíti:

*aa)* a vízbázisok, a távlati vízbázisok, valamint az ivóvízellátást szolgáló vízilétesítmények védelméről szóló kormányrendelet szerint kijelölt, kijelölés alatt álló, illetve előzetesen lehatárolt belső, külső és hidrogeológiai védőidom, védőterület, valamint karszt- vagy rétegvízkészlet igénybevétele, érintése nélkül, és legfeljebb 500 m3/év vízigénybevétellel kizárólag talajvízkészlet vagy parti szűrésű vízkészlet felhasználásával üzemel,

*ab)* épülettel vagy annak építésére jogosító hatósági határozattal, egyszerű bejelentéssel rendelkező ingatlanon van, és magánszemélyek részéről a házi ivóvízigény vagy a háztartási igények kielégítését szolgálja, és

*ac)* nem gazdasági célú vízigény;

1. az ab) pontban szereplő házi ivóvízigény kielégítését szolgáló kúthoz tartozó, víztisztítási feladatokat ellátó vízilétesítmény létesítéséhez, üzemeltetéséhez, fennmaradásához és megszüntetéséhez.

**II.**

**Az öntözési célú vízhasználatok engedélyezésével kapcsolatos hatósági hatáskörök megoszlása**

# A vízügyi és vízvédelmi hatósági jogkörrel rendelkező 12 katasztrófavédelmi igazgatóság hatáskörébe tartozó vízhasználatok engedélyezése

A vízügyi és vízvédelmi hatáskörrel rendelkező hatóságokhoz, azaz a fővárosi és megyei katasztrófavédelmi igazgatóságokhoz (továbbiakban: területi vízügyi hatóságok) szükséges benyújtani - a 2) pontban részletezett kivétellel -, valamennyi öntözési célú vízhasználatra vonatkozó vízjogi engedélykérelmet, továbbá bejelentést.

A területi vízügyi hatóságokhoz szükséges benyújtani az öntözési célú vízkivételt szolgáló ún. hosszabb távú, állandó vízilétesítményekkel (öntözőtelepi öntözés) és a hosszabb távú, ideiglenes létesítményekkel (egyszerűsített öntözési célú vízhasználat) történő vízhasználattal és a hozzá kapcsolódó vízilétesítményekkel (pl. tározók) kapcsolatos vízjogi engedély kérelmeket.

Természetes személyeknek lehetősége van postai úton is, de az elektronikus eljárásra kötelezett ügyfelek kizárólag a VIZEK rendszeren keresztül ([https://vizek.gov.hu](https://vizek.gov.hu/) ) nyújthatják be a kérelmet. Az elektronikus levélcímről (e-mail) érkező beadványok a vonatkozó jogszabályi rendelkezések értelmében nem felelnek meg az írásbeli kapcsolattartás követelményeinek.

Az engedélyezési eljárással kapcsolatos részletes szakmai tájékoztatók az alábbi linken érhetők el: [https://www.katasztrofavedelem.hu/284/vizugyi-es-vizvedelmi-hatosagi-](https://www.katasztrofavedelem.hu/284/vizugyi-es-vizvedelmi-hatosagi-szakterulet) [szakterulet](https://www.katasztrofavedelem.hu/284/vizugyi-es-vizvedelmi-hatosagi-szakterulet) - [Tájékoztató a 2020.01.01. napját követően indult öntözéses eljárások rendjéről](https://www.katasztrofavedelem.hu/application/uploads/documents/2020-05/71140.pdf) (2020. május)

A Hivatalos Értesítő 14. számában 2022, március 21. napjával a tartósan vízhiányos időszak kezdetét tették közzé. A tartósan vízhiányos időszakban lehetőség van az ún. rendkívüli öntözési célú vízhasználatra, mely a területi vízügyi hatóságokhoz benyújtott bejelentés alapján gyakorolható. A bejelentések egyszerűsítését a honlapon közzétett bejelentő lap segíti (link: <https://www.katasztrofavedelem.hu/284/vizugyi-es-vizvedelmi-hatosagi-szakterulet>- [Rendkívüli öntözési célú vízhasználat-bejelentő adatlap](https://www.katasztrofavedelem.hu/application/uploads/documents/2022-03/78166.pdf) (2022. március 26.)

# A mezőgazdasági öntözési célú, felszín alatti vízkivételt biztosító vízilétesítmények vízjogi engedélyezése

2021. január 01-vel a mezőgazdasági öntözési célú, felszín alatti vízkivételt biztosító vízilétesítményekkel kapcsolatos vízügyi és vízvédelmi hatósági, szakhatósági hatáskört, országos illetékességgel a Nemzeti Földügyi Központ látja el.

*Vonatkozó jogszabályi rendelkezések:*

* + *a vízgazdálkodásról szóló 1995. évi LVII. törvény,*
  + *az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény,*
  + *a vízgazdálkodási hatósági jogkör gyakorlásáról szóló 72/1996. (V. 22.) Korm. rendelet,*
  + *a vízügyi igazgatási és a vízügyi, valamint a vízvédelmi hatósági feladatokat ellátó szervek kijelöléséről szóló 223/2014. (IX. 4.) Korm. rendelet,*
  + *a vízjogi engedélyezési eljáráshoz szükséges dokumentáció tartalmáról szóló 41/2017. (XII. 29.) BM rendelet*

**Záradék:**

Felhívom a figyelmet arra, hogy a fenti általános tájékoztatást a BM Országos Katasztrófavédelmi Főigazgatóság a jogszabályokban foglaltak célirányos idézésével adta meg, melyeket minden esetben az egyedi ügyre vonatkozóan kell megfelelően alkalmazni. Bővebb előzetes tájékoztatást a helyi vízgazdálkodási hatósági jogkörrel rendelkező települési önkormányzatok jegyzői, a Nemzeti Földügyi Központ és a vízügyi és vízvédelmi hatáskörrel rendelkező területileg illetékes megyei katasztrófavédelmi igazgatóságok adhatnak.